Autofagi – på engelsk autophagy – er tilstanden, hvor kroppens celler så at sige restaurerer sig selv. Autofagi indtræffer ca. 24 timer inde i en faste. Autofagi er faktisk altid aktiv i mindre grad, men der skal flere timers faste for at aktivere denne tilstand ordentligt. Hvor hurtigt autofagi indtræffer handler i høj grad om, hvor hurtigt du kan komme i ketose. Jo hurtigere, du kan udtømme din krops reserver for oplagret glykogen, fx vha. motion og/eller styrketræning, jo hurtigere kan ketose, og dermed autofagi indtræffe. Selvsagt vil det gå hurtigere, hvis du er keto-tilvænnet, dvs. har vænnet din krop til en low carb-kost.